**JELGAVAS PILSĒTAS PAŠVALDĪBAS 2016.GADA 27.OKTOBRA SAISTOŠO NOTEIKUMU NR.16-23**

**„GROZĪJUMS JELGAVAS PILSĒTAS PAŠVALDĪBAS 2014.GADA 18.DECEMBRA SAISTOŠAJOS NOTEIKUMOS NR.14-25 „TRŪCĪGAS UN MAZNODROŠI NĀTAS ĢIMENES (PERSONAS) STATUSA NOTEIKŠANA JELGAVAS PILSĒTAS PAŠVALDĪBĀ”’’**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Saistošo noteikumu 3.3.apakšpunkts tiek izteikts jaunā redakcijā, lai mazinātu ierobežojumus trūcīgas vai maznodrošinātas ģimenes statusa noteikšanai pilngadīgām personām ar invaliditāti. Izvērtējot ģimenes (personas) ienākumus un materiālo stāvokli Latvijas Republikas normatīvajos aktos noteiktajā kārtībā, papildus par kustamo īpašumu neuzskatīs vienu automobili, kuru izmanto personas līdz 18 gadu vecumam ar invaliditāti vai pilngadīgas personas ar invaliditāti vajadzībām. |
| 2. Projekta nepieciešamības pamatojums | Saistošie noteikumi nepieciešami, lai personas, kuras izmanto īpašumā esošu automobili citas personas ar invaliditāti vajadzībām, un tās dzīvo ar šo personu vienā mājsaimniecībā, var pretendēt uz trūcīgas vai maznodrošinātas ģimenes (personas) statusu. Izvērtējot ģimenes (personas) ienākumus un materiālo stāvokli Latvijas Republikas normatīvajos aktos noteiktajā kārtībā, papildus par kustamo īpašumu neuzskatīs vienu automobili, kuru izmanto personas ar invaliditāti vajadzībām. |
| 3.Informācija par plānoto projekta ietekmi uz pašvaldības budžetu | Tiek prognozēts, ka 2016.gadā vidēji 10 (desmit) pilngadīgām personām ar invaliditāti tiks noteikta atbilstība trūcīgas vai maznodrošinātas ģimenes (personas) statusam, attiecīgi tiks nodrošināta iespēja pieprasīt sociālās palīdzības un pašvaldības pabalstus. Šim mērķim tiek paredzēti naudas līdzekļi Jelgavas pilsētas pašvaldības iestādes “Jelgavas sociālo lietu pārvalde” (turpmāk - JSLP) 2016.gada budžetā par kopējo summu 2860,00 *euro* (divi tūkstoši astoņi simti sešdesmit *euro*). Vidēji pašvaldības pabalstu apmērs 2016.gadā ir 286,00 *euro* (divi simti astoņdesmit seši *euro*) vienai personai (286,00 X 10 personas). |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5. Informācija par plānoto projekta ietekmi uz administratīvajām procedūrām | Saistošo noteikumu izpildi nodrošinās JSLP. |
| 6. Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A.Rāviņš